Star Trek: The Next Generation (sezona 6)
<s>Šesta sezona američke science fiction TV-serije Star Trek: The Next Generation se sastojala od 26 epizoda, koje su originalno emitirane putem lokalnih i regionalnih TV-stanica od 21. septembra 1992. do 21. juna 1993. godine.</s><s>Radnja je bila smještena u drugu polovicu 24. vijeka i prikazivala pustolovine posade USS Enterprise, svemirskog broda Zvjezdane flote koji je putovao galaksijom vršeći istraživanja, te obavljajući vojne i diplomatske zadatke za Ujedinjenu Federaciju Planeta.</s>

<s>Sadržaj nekih od epizoda se nastavio baviti tinjajućim sukobom između Federacije i Romulanskog Carstva, pri čemu su pojedini članovi posade Enterprisea bili angažirani od vodstva Zvjezdane flote za delikatne špijunske zadatke - Deanna Troi u epizodi Face of the Enemy te Picard u dvodijelnoj epizodi Chain of Command, od kojih se potonja često navodi kao jedna od najboljih u historiji serije.</s><s>Dio epizoda se bavio i Worfovim nastojanjima da otkrije istinu o svom ocu, a pri čemu se najviše ističe dvodijelna epizoda Birthright.</s>

<s>Šesta sezona je bila prva koja se paralelno emitirala sa spin-off serijom Star Trek: Deep Space Nine, te su u jednoj od njih gostovali likovi iz te serije.</s>

<s>Glumac LeVar Burton je upravo u šestoj sezoni imao režijski debi, odnosno početak režiserske karijere koju će nastaviti u drugim serijama franšize.</s>

<s>Šesta sezona je zadržala visoku gledanost, te je obnovljena za sedmu sezonu, za koju se ispostavilo da će biti posljednja.</s>

<s>Vanjske veze
 Episode guide  at Star Trek.com</s>

<s>Star Trek: The Next Generation
TV-sezone 1992.</s><s>TV-sezone 1993.</s>

